Diari Oficial de la Generalitat Valenciana


Sumari del DOGV 9702, del 11-10-2023 (2023/10325)

RESOLUCIÓ de 4 d'octubre de 2023, de la Direcció General d'Infraestructures Sociosanitàries de la Vicepresidència Segona i Conselleria de Serveis Socials, Igualtat i Habitatge, per la qual es concedeixen les subvencions a entitats locals i entitats sense ànim de lucre per a projectes d'inversió en matèria d'adquisició de vehicles adaptats, adaptació de vehicles i redacció de projectes bàsics i d'execució en l'àmbit de la igualtat i les polítiques inclusives convocades per a l'exercici 2023, i se'n dona publicitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10677


Data del document
:   04-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * ajuda pública

RESOLUCIÓ de 4 d'octubre de 2023, de la Direcció General d'Infraestructures Sociosanitàries de la Vicepresidència Segona i Conselleria de Serveis Socials, Igualtat i Habitatge, per la qual es concedeixen les subvencions a entitats locals i entitats sense ànim de lucre per a projectes d'inversió en matèria d'adquisició de vehicles adaptats, adaptació de vehicles i redacció de projectes bàsics i d'execució en l'àmbit de la igualtat i les polítiques inclusives convocades per a l'exercici 2023, i se'n dona publicitat. [2023/10368]  
Vistes les sol·licituds d'ajuda presentades per a projectes d'inversió en matèria d'adquisició de vehicles adaptats o adaptació de vehicles necessaris per al desenvolupament de l'activitat de centres d'atenció social (línia estratègica B) i les sol·licituds per a redacció de projectes bàsics i d'execució (línia estratègica D), resulten els següents  
  
Antecedents de fet  
Primer. Conforme amb el que es disposa en l'article 17 de la Llei 38/2003, de 17 de novembre, general de subvencions, així com en l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, es va aprovar l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (d'ara en avant ordre de bases), per la qual s'estableixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796 de data 23.04.2020).  
  
Segon. Mitjançant la Resolució de 23 de maig de 2023, de la Vicepresidència i Conselleria d'Igualtat i Polítiques Inclusives (d'ara en avant resolució de convocatòria), es convoquen, per als exercicis 2023-2025, subvencions per a entitats locals i entitats sense ànim de lucre per a projectes d'inversió en matèria d'equipament (línia estratègica A), vehicles (línia estratègica B), obres (línia estratègica C) i projectes d'obres (línia estratègica D) en l'àmbit de la igualtat i les polítiques inclusives (DOGV 9606 de data 30.05.2023).  
  
Tercer. A l'empara d'aquesta convocatòria s'han presentat 33 sol·licituds de subvenció corresponents a actuacions dirigides a l'adquisició de vehicles adaptats o adaptació de vehicles, necessaris per al desenvolupament de l'activitat de centres (línia estratègica B), així com 20 sol·licituds de subvenció corresponents a actuacions dirigides a redacció de projectes bàsics i d'execució.  
  
Quart. De conformitat amb l'ordre de bases i la convocatòria, poden ser objecte de subvenció dins de les línies B i D les actuacions següents:  
  
Línia estratègica B: Adquisició de vehicles adaptats o adaptació de vehicles necessaris per al funcionament de centres gestionats per entitats locals i entitats sense ànim de lucre del sistema valencià de serveis socials.  
Línia estratègica D: redacció dels següents projectes per a construcció i reforma de centres gestionats per entitats locals o entitats sense ànim de lucre del sistema valencià de serveis socials:  
Projectes d'obres noves de centres amb aquesta destinació:  
- Atenció primària bàsica en cas que el sol·licitant siga entitat local.  
  
- Tots els nivells d'atenció en el cas que el sol·licitant siga una entitat sense ànim de lucre.  
Projectes d'obres de reforma de centres amb aquesta destinació:  
- Atenció primària (bàsica i específica) i secundària, en cas que el sol·licitant siga entitat local.  
- Tots els nivells d'atenció en cas que el sol·licitant siga una entitat sense ànim de lucre.  
  
Cinqué. Cada direcció territorial de la Vicepresidència Segona i Conselleria de Serveis Socials Igualtat i Habitatge, en el seu propi àmbit territorial, ha instruït els expedients rebuts i ha informat la comissió de valoració, prevista en l'article 13 de l'ordre de bases, certificant el compliment de les obligacions derivades de la Llei 38/2003, de 17 de novembre, general de subvencions, així com del compliment dels requisits per a procedir a la valoració.  
  
Sisé. La comissió de valoració va realitzar la baremació corresponent de totes i cadascuna de les sol·licituds presentades que complien amb els requisits d'admissió, incloses en el certificat emés per les direccions territorials instructores, conformement amb els criteris establits en l'article 5 de l'ordre de bases i el resolc nové de la resolució de convocatòria i va formular proposta de concessió segons l'ordre de prelació obtingut, conforme amb els criteris de baremació.  
Com a resultat de l'anterior procés, la comissió de valoració ha elevat a l'òrgan competent per a la seua resolució, la proposta per a resoldre les ajudes, conformement amb el contingut de l'acta subscrita per totes les persones que són membres d'aquesta.  
  
Fonaments de dret  
I. És competent per a resoldre aquest procediment la persona titular de la Direcció General d'Infraestructures de Serveis Sociosanitaris, per delegació, d'acord amb l'article 14.1 de l'Ordre 3/2020, de 17 d'abril, i el resolc deu, de la Resolució de 23 de maig de 2023, així com la disposició addicional segona del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana, l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives i la Resolució de 23 de maig de 2023.  
  
III. La present subvenció es concedeix a l'empara del que es disposa en la mencionada Ordre 3/2020, de 17 d'abril, i la Resolució de 23 de maig de 2023, de convocatòria.  
  
IV. El pagament i justificació de la subvenció que es concedeix es realitzarà d'acord amb el que es disposa en l'article 16 de l'ordre de bases i el resolc quinzé de la resolució de convocatòria.  
Vistos els preceptes legals esmentats, i altra normativa aplicable, resolc:  
  
Primer  
Adoptar la proposta presa per la comissió de valoració i reflectida en la corresponent acta de data 28 de juliol de 2023, en els seus propis termes.  
  
Segon  
Considerar que han desistit de la seua sol·licitud les següents entitats i per conclosos els procediments iniciats mitjançant els expedients seguidament referenciats de conformitat amb el que es disposa en els articles 68 i 94 de la Llei 39/2015, del procediment administratiu comú de les administracions públiques:  
Tercer  
Concedir les subvencions per a l'adquisició de vehicles adaptats o adaptació de vehicles, convocades per a l'exercici 2023 a les entitats que figuren en l'annex I de la present resolució i pels imports que en aquest annex s'indiquen.  
En l'annex es detalla l'import assignat a cadascuna de les entitats que han superat la puntuació mínima, sent aquesta de 8 punts, atés l'ordre de puntuació, d'acord amb el que s'estableix en el punt onzé de la resolució de convocatòria i amb el límit dels crèdits establits en aquesta, així com en la línia estratègica per a la qual s'atorga la subvenció.  
  
  
Quart  
Concedir les subvencions per a la realització de projectes bàsics i d'execució a les entitats que figuren en l'annex II de la present resolució i pels imports que en aquest annex s'indiquen.  
En l'annex es detalla l'import assignat a cadascuna de les entitats que han superat la puntuació mínima, sent aquesta de 10 punts, atés l'ordre de puntuació, d'acord amb el que s'estableix en el punt onzé de la resolució de convocatòria i amb el límit dels crèdits establits en aquesta, així com en la línia estratègica per a la qual s'atorga la subvenció.  
  
Cinqué  
Denegar les subvencions a les entitats que figuren en l'annex III de la present resolució, pels motius detallats.  
  
  
Sisé  
Inadmetre les sol·licituds de subvenció de les entitats que figuren en l'annex IV pels motius que s'hi indiquen.  
  
Seté  
Aprovar i disposar la despesa a favor dels beneficiaris i pels imports que es detallen en els annexos I i II de la present resolució, amb càrrec a la línia de subvenció S5229 i aplicació pressupostària 59.82.44.598.69.0 (expedient comptable RA núm. 20703.024739)  
  
Huité  
El pagament de les subvencions concedides s'efectuarà, d'acord amb el que es disposa en l'article 16 de l'ordre de bases i el punt quinzé de la resolució de convocatòria.  
Conforme amb el que s'estableix en el resolc quinzé de la resolució de convocatòria, s'anticiparà un 15 % de l'import de la subvenció després de la concessió de la mateixa sense garantia prèvia, que s'abonarà en l'anualitat 2023, la resta s'abonarà després de la justificació pel beneficiari de la totalitat de la despesa objecte de la subvenció atorgada.  
Tal com estableix el resolc cinqué de la resolució de convocatòria, el termini d'execució s'estableix per a les línies estratègiques B i D des del dia 1 de gener de 2023 al 31 d'octubre de 2023. La justificació es realitzarà conforme amb el que s'estableix en l'article 16 de l'ordre de bases i el resolc catorzé de la resolució de convocatòria, havent de presentar-se abans de l'1 de desembre de 2023.  
  
Nové  
Els pagaments de la subvenció es realitzaran després de la justificació pel beneficiari de la totalitat de la despesa objecte de la subvenció atorgada, de conformitat amb el que es disposa en el resolc quinzé de la resolució de convocatòria.  
  
Desé  
L'incompliment del requisit de justificació en termini de les subvencions concedides o la justificació insuficient podrà donar lloc a la revocació o la minoració de la subvenció, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, de conformitat amb el que es disposa en l'article 16 de l'Ordre 3/2020, de 17 d'abril i l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei i els articles 167 i següents de la Llei 1/2015 de Llei 1/2015, de 6 de febrer, d'hisenda pública, del sector públic instrumental i de subvencions.  
  
Onzé  
Ordenar la publicació de la present resolució en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant la vicepresidenta i consellera de Serveis Socials, Igualtat i Habitatge, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 4 d'octubre de 2023.- La vicepresidenta segona del Consell i consellera de Serveis Socials, Igualtat i Habitatge, p. d. (Ordre 3/2020, de 17 d'abril; DOGV 8796, 23.04.2020), la directora general d'Infraestructures Sociosanitàries: Montserrat Alcalá Ortega.